Document ID: /roh_data/filtered/fineweb-2-filterrobots_roh.jsonl.gz/19827

Durant ch’ils atlets procuran per la musica sin loipa èn ils umens da service zuppads a l'ur da la loipa. Els èn quels che procuran che mintga atlet po ir a la partenza cun il meglier material pussibel. E quel gioghia ina rolla fitg impurtanta, gist tar da quellas relaziuns da primavaira, uschia Reto Matossi, ch’è a Sedrun en funcziun sco um da service dal BSV (Federaziun da skis grischuna).
Vegnir da preparar top material è ina scienza per sa sez.
La crew da service prepara differents skis per mintga atleta ed atlet ch’emprova lura ora il material curt avant la partenza. Na funcziuneschan ils skis betg sco giavischà, fan ils umens da service las correcturas, e quai sto magari ir svelt, gist tar cursas da sprint, nua ch’ina gronda part va pliras giadas a la partenza.